stanford-oval/wikipedia huggingface dataset:
Kasper Lundell
Ura > Seuraura

Lundell on Espoon Palloseuran kasvatti. Hän siirtyi juniorina sittemmin HIFK:hon. C-juniorikaudella 2018–2019 hänen pelinsä katkesivat jo syksyllä tullen istuinkyhmyvaivaan. Lundell palasi kaukaloihin keväällä kauden kahteen viimeiseen peliin. Kauden jälkeen hänen vammansa kuitenkin uusiutui jo kesäkuussa. Lundell pelasi kaudella 2019–2020 vain viisi ottelua. Hän toimi HIFK:n C-nuorten kapteenina. Kaudella 2020–2021 Lundell toimi seuran U18-joukkueen varakapteenina. Hän oli joukkueen paras pistemies, maalintekijä ja syöttäjä tehoilla 9+17=26. HIFK:n kausi päättyi kuitenkin joulukuun 2020 vaihteessa, kun pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi.
Kesäkuussa 2022 Lundell teki HIFK:n kanssa vuoden mittaisen SM-liigasopimuksen. Hän pelasi kauden 2022–2023 lähes kokonaan seuran U20-joukkueessa, jonka kapteeniksi Lundell nousi. Hän oli HIFK:n neljänneksi paras pistemies tehoilla 10+22=32. Lundell teki SM-liigadebyyttinsä lopulta pronssiottelussa 20. huhtikuuta 2023 vieraissa Tampereen Ilvestä vastaan, kun HIFK antoi hänelle näyttöpaikan Otto Paajasen ja Roni Hirvosen huilatessa pelin. Lundell merkittiin joukkueen kolmossentteriksi laidoilleen Aleksanteri Kaskimäki ja Jesse Seppälä. Hän sai ottelussa jääaikaa 10.17 minuuttia. Lundell sai myös yhden kahden minuutin jäähyn koukkaamisesta. HIFK hävisi ottelun lopulta lukemin 3–2. Toukokuussa 2023 hän teki seuran kanssa kaksivuotisen jatkosopimuksen.
Syyskuussa 2023 HIFK vuokrasi Lundellin toistaiseksi voimassaolevalla sopimuksella Hämeenlinnan Pallokerhoon. Hän kuitenkin loukkaantui heti ensimmäisessä ottelussaan ja palasi kuntouttamaan itseään HIFK:n vahvuuteen. Kuntouduttuaan HIFK lainasi Lundellin marraskuussa Mestis-joukkue Kiekko-Vantaaseen, jossa hän pelasi kaikkiaan 15 ottelua tehopistein 8+6=14. Hän avasi HIFK:ssa maalitilinsä SM-liigassa kahdella osumalla kauden 2023–2024 kuudennessa liigaottelussaan tapaninpäivänä 26. joulukuuta 2023 alkukauden lainaseuraansa HPK:ta vastaan. Lundellin ensimmäinen maali jäi HIFK:n 4–1-voittoon päättyneen ottelun voittomaaliksi. Harri Rindell valitsi hänet ottelun Alumnien tähtien ykköstähdeksi. Lundell pelasi HIFK:ssa viisi ottelua. Tammikuussa 2024 seura vuokrasi hänet KooKoohon kolmen ottelun mittaisella sopimuksella, kun joukkue kärsi sairasteluista ja loukkaantumisista.
Tammikuun 2024 lopulla Lundell siirtyi loppukauden lainan kautta HPK:hon kevääseen 2026 ulottuvalla sopimuksella. Hän pelasi siellä kauden 2023–2024 aikana kaikkiaan 12 runkosarjaottelua tehopistein 4+1=5. Kaudella 2024–2025 hän pelasi HPK:n riveissä 6 ottelua tehden niissä yhden maalin ja yhden ottelun seuran U20-joukkueessa ilman tehopisteitä, kunnes HPK tiedotti sopimuksen purusta yhteisymmärryksessä. Samana päivänä HIFK tiedotti Lundellin palaavan joukkueeseen kevääseen 2026 ulottuvalla sopimuksella.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Pronssia | Saksa 2022 | jääkiekko |  |
Lundell edusti Suomen alle 18-vuotiaiden maajoukkuetta Euroopan nuorten olympiafestivaaleilla vuonna 2021, jolloin hän voitti kultaa. Lisäksi hän on pelannut Hlinka Gretzky Cupissa vuonna 2021 ja alle 18-vuotiaiden MM-kilpailuissa vuonna 2022. Hlinka Gretzky Cupissa hän oli Suomen paras maalintekijä kolmella osumallaan. Yhteensä hän on pelannut 13 nuorten ja 19 poikien maaottelua.
Muuta

Lundellin isoveli Anton pelaa hyökkääjänä NHL-seura Florida Panthersissa ja hän on seuran ensimmäisen kierroksen varaus vuodelta 2020. Veljesten isä Jan Lundell pelasi omalla urallaan maalivahtina pudotuspelit mukaan lukien yhteensä 344 SM-liigaottelua ja hän kuului HIFK:n vuonna 2010–2011 Suomen-mestaruuden voittaneeseen joukkueeseen. Jan loi uraa myös Ruotsissa, Saksassa, Tanskassa ja Tšekissä. Hän toimii nykyään HIFK:n maalivahtivalmentajana.
Kaspars Saulietis

| Kaspars Saulietis> Henkilötiedot |
| --- | --- |
Syntynyt: 12. kesäkuuta 1987 (ikä 37) Riika, Latvian SNT, Neuvostoliitto
Kansalaisuus:   Latvia
Jääkiekkoilija
Pelipaikka:  oikea laitahyökkääjä
Maila:  oikea
Pituus:  190 cm
Paino:  86 kg
Seura
Seura:  Dinamo Riika
Sarja:  KHL
Pelinumero:  91
Pelaajaura
Pääsarjaura:  2004–
Aik. seurat:  SK LSPA/Riga (LHL) HK Riga 2000 (BXL/LHL) Metallurg Žlobin (BXL) Dynamo Minsk (KHL) Šah’tsjor Soligorsk (BXL) HC Litvínov (ČEL) HPK (SM-liiga)   Njoman Hrodna (BXL)   Sokil Kiova (PHL)   Junost Minsk (VHL)   Toros Neftekamsk (VHL)
Kaspars Saulietis (s. 12. kesäkuuta 1987 Riika, Latvian SNT, Neuvostoliitto) on latvialainen jääkiekkoilija, joka siirtyi kaudeksi 2014–2015 KHL-seura Dinamo Riikaan. Isokokoinen ja hieman fyysinenkin laitahyökkääjä pelaa rightin puolelta.
Ura

Saulietis pelasi ensimmäiset miesten pelinsä kaudella 2004–2005 Latvian pääsarjassa ja SK LSPA/Rigan joukkueessa. Hän pelasi samalla kaudella myös Pohjois-Amerikan puolella USHL-joukkue Des Moines Buccaneersin riveissä. Kauden 2005–2006 Saulietis pelasi HK Riga 2000:n riveissä Valko-Venäjän Extraliigaa. Kesällä 2006 WHL-joukkue Kelowna Rockets varasi hänet numerolla #59 CHL:n Import Draftissa.
Kaudeksi 2006–2007 Saulietis siirtyi WHL:ään ja Kelownaan. Hän kuitenkin vaihtoi sieltä kesken kauden samassa sarjassa pelaavaan Regina Patsiin. Yhteensä WHL-kausi toi 59 ottelussa tehot 19+15=34. Saulietis aloitti kauden 2007–2008 Reginassa, mutta hän palasi sieltä yhden ottelun jälkeen kotimaahansa ja HK Riga 2000:een pelaamaan Latvian liigaa. Saulietis siirtyi kaudeksi 2008–2009 valkovenäläiseen Metallurg Žlobiniin. Hän teki Valko-Venäjän Extraliigan runkosarjan 20 ottelussa hyvät tehot 14+8=22 ja Saulietis vaihtoi Metallurgista KHL-joukkue Dynamo Minskiin loppukaudeksi. Hän teki siellä 30 ottelussa tehot 3+2=5. Saulietis aloitti myös kauden 2009–2010 Dynamo Minskissä, mutta hän jätti joukkueen kesken kauden ja haki pelituntumaa Extraliigan Šah’tsjor Soligorskista. Saulietis siirtyi tammikuussa 2010 Tšekin Extraliigassa pelaavaan HC Litvínoviin, jossa hän pelasi pudotuspelit mukaan lukien yhteensä kymmenen ottelua ilman tehopisteitä.
Toukokuussa 2010 Saulietis teki elokuun loppuun asti kestäneen try-out-sopimuksen SM-liigajoukkue HPK:n kanssa. Hän sai elokuussa yksivuotisen sopimuksen. HPK:ssa Saulietis teki 19 pistettä 56 ottelussa. Hän ei jatkanut kauden jälkeen joukkueessa vaan siirtyi Valko-Venäjän pääsarjan Njoman Hrodnaan. Saulietis haki sopimusta myös KHL:n Dynamo Minskiin, mutta osapuolet eivät päässeet yhteisymmärrykseen sopimuksesta. Hrodnassa Saulietis pelasi yhden kauden ja voitti Valko-Venäjän sarjan hopeaa.
Kauden 2012–2013 Saulietis aloitti Sokil Kiovassa Ukrainan pääsarjassa. Sieltä hän siirtyi valkovenäläiseen  Junost Minskiin, joka pelasi venäläistä VHL-sarjaa. Saulietis jatkoi Minskistä kaudeksi 2013–2014 VHL:ssä pelaavaan Toros Neftekamskiin, jossa hän pelasi kauden. Kaudeksi 2014–2015 Saulietis palasi kotimaahansa KHL-joukkue Dinamo Riikaan.
Maajoukkue

Saulietis edusti Latviaa vuoden 2010, 2011 ja 2012 MM-kilpailuissa. Hän pelasi myös alle 20-vuotiaiden alle 20-vuotiaiden MM-kilpailuissa vuosina 2005, 2006 ja 2007. Saulietis oli nostamassa Latviaa alle 20-vuotiaiden MM-kilpailujen pääsarjaan vuodeksi 2006, mutta joukkue putosi taas seuraavaksi vuodeksi I-divisioonaan. Hän oli vuoden 2007 turnauksessa 31 minuutillaan jäähypörssin neljäs.
Vuosina 2004 ja 2005 Saulietis pelasi alle 18-vuotiaiden MM-kilpailujen I-divisioonassa.
Miika (profeetta)

Miika-aiheinen venäläinen ikoni, 1700-luku.
Miika (hepr. ‏מִיכָה‎, Mikha) on kuudes ns. pienemmistä Vanhan testamentin profeetoista, joita on kaikkiaan 12. Hän polveutui Juudan suvusta ja syntyi noin vuonna 778 eaa. Moresetin kaupungissa Jerusalemin eteläpuolella. Hän eli ja vaikutti seuraavien Juudan kuninkaiden aikana: Jootam (Yotam, 742–735 eaa.), Ahas (Ahaz, 735–715 eaa.) ja Hiskia (Hizqiyah, 715–687 eaa.).
Ortodoksinen kirkko viettää profeetta Miikan muistopäivää vuosittain elokuun 14. päivä. Miikan nimi on lyhennetty muoto Mikaelista, joka tarkoittaa: "Kuka on Jumalan kaltainen?".
Aiheesta muualla

Profeetta Miika / Ortodoksi.net
John Sørensen

| Mitalit> Maa:   Tanska. Olympialaiset .Miesten melonta | Mitalit> Maa:   Tanska. Olympialaiset .Miesten melonta | Mitalit> Maa:   Tanska. Olympialaiset .Miesten melonta | Maa:   Tanska> .Miesten melonta |
| --- | --- | --- | --- |
|  Pronssia | Tokio 1964 | C-2 1000 m |  |
John Rungsted Sørensen (s. 5. lokakuuta 1934 Kööpenhamina) on tanskalainen meloja ja olympiamitalisti. Hän kilpaili vuoden 1964 kesäolympialaisissa Tokiossa, jossa hän sai pronssia 1 000 metrin kanadalaiskaksikossa.
Joel (profeetta)

Joel-aiheinen venäläinen ikoni, noin vuodelta 1654.
Joel (hepr. ‏יוֹאֵל‎) kuuluu Raamatun Vanhassa testamentissa mainittuihin profeettoihin. Hän eli noin 800 vuotta eaa, mutta täyttä varmuutta tästä ei ole. Hän saattoi elää joskus Joasin hallituskauden – ennen vuotta 850 eKr. – ja Juudan heimon pakkosiirtolaisuudesta Babyloniasta palaamisen välillä. Joel toimi profeettana Juudan maassa.
Profeetan nimiin on laitettu Raamatun Vanhan testamentin yksi kirja, Joelin kirja.
Ortodoksinen kirkko muistelee profeetta Joelia vuosittain lokakuun 19. päivänä.
Nimi Joel tarkoittaa 'Herra on Jumala'. Vuoden 1938 raamatunsuomennoksessa profeetan nimi kirjoitettiin Jooel.
Aiheesta muualla

Joelin kirja Raamatussa
Ortodoksi.net / Profeetta Joel
Profeetta Joel, sivu Myöhempien Aikojen Pyhien Jeesuksen Kristuksen Kirkko
Giancarlo Ferrari

| Mitalit | Mitalit | Mitalit |  |
| --- | --- | --- | --- |
|  Giancarlo Ferrari (oikealla) vuoden 1980 kisoissa. |  Giancarlo Ferrari (oikealla) vuoden 1980 kisoissa. |  Giancarlo Ferrari (oikealla) vuoden 1980 kisoissa. |  |
Maa:   Italia
|  Olympialaiset  |  Olympialaiset  |  Olympialaiset  |  |
Miesten jousiammunta
|  Pronssia | Montreal 1976 | yksilökilpailu |  |
|  Pronssia | Moskova 1980 | yksilökilpailu |  |
Giancarlo Ferrari (s. 22. lokakuuta 1942) on italialainen entinen jousiampuja. Hän sai pronssia yksilökilpailussa sekä vuoden 1976 kesäolympialaisissa Montrealissa että vuoden 1980 kesäolympialaisissa Moskovassa.
Hesekiel

Hesekiel
Hesekiel (hepr. ‏יְחֶזְקֵאל‎, Yeḥezkel, ’Jumala vahvistaa’) oli yksi Israelin profeetoista. Hän oli papin poika ja toimi itsekin pappina Jerusalemin temppelissä. Hänet vietiin muun kansan mukana pakkosiirtolaisuuteen Babyloniin vuonna 597 eaa. Hänen nimissään on Raamatun Vanhan testamentin Hesekielin kirja, joka on Hesekieliä koskevien tietojen päälähde.
Hesekielin kirja jakautuu sisällöllisesti Raamatussa neljään osaan:
Luvut 1–24 sisältävät nuhdesaarnoja Juudalle ja Jerusalemille
Luvut 25–32 ovat tuomion julistuksia vieraille kansoille
Luvuissa 33–39 julistetaan pelastusta Israelille
Lukuihin 40–48 sisältyy lainsäädäntösuunnitelma uutta temppeliä ja sen seurakunnan palvelijoita varten odotettavissa olevan ihanan pelastuksen aikana
Aiheesta muualla

Hesekielin kirja, Raamattu 1992. Raamattu.fi
Heinz Paschen

| Heinz Paschen> Henkilötiedot |
| --- | --- |
Syntynyt: 15. heinäkuuta 1953 (ikä 71)
Kansalaisuus:  Saksa
Heinz Paschen (s. 15. heinäkuuta 1953) on saksalainen insinööri. Paschen toimi BMW:n moottorisuunnittelijana vuosina 2001–2006, jolloin se toimitti moottorit Williams ja BMW Sauber -talleille. Aiemmin Paschen toimi Toyotan moottorisunnittelijana vuosina 1993–2000, jolloin Cristiano da Matta voitti CART-sarjan mestaruuden vuonna 2002.
Aiheesta muualla

GrandPrix.com
Werner Laurenz

| Werner Laurenz> Henkilötiedot |
| --- | --- |
Syntynyt: 6. maaliskuuta 1953 (ikä 71)
Kansalaisuus:  Saksa
Werner Laurenz (s. 6. maaliskuuta 1953) on saksalainen insinööri. Laurenz toimi Ilmorin moottorisuunnittelijana vuosina 2003–2004, jolloin se toimitti moottorit McLarenille. Aiemmin Laurenz toimi BMW:n moottorisunnittelijana vuosina 1999–2002, jolloin se toimitti moottorit Williamsille.
Aiheesta muualla

GrandPrix.com
Aleksejs Froļikovs

| Aleksejs Froļikovs> Henkilötiedot |
| --- | --- |
Syntynyt: 15. helmikuuta 1957 Moskova, Neuvostoliitto
Kuollut: 31. maaliskuuta 2020
Kansalaisuus:   Latvia
Jääkiekkoilija
Pelipaikka:  hyökkääjä
Pituus:  180 cm
Paino:  87 kg
Pelaajaura
Pääsarjaura:  1978–1995
Seurat:  Dynamo Moskova (USSR) Dynamo Riika (USSR/RSL) Ässät (I-div./SML) Centers (I-div.)
| Mitalit> Maa:   Neuvostoliitto.Miesten jääkiekko.Alle 20-v. MM-kilpailut  | Mitalit> Maa:   Neuvostoliitto.Miesten jääkiekko.Alle 20-v. MM-kilpailut  | Mitalit> Maa:   Neuvostoliitto.Miesten jääkiekko.Alle 20-v. MM-kilpailut  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Tšekkoslovakia 1977 | jääkiekko |  |
Aleksejs Froļikovs (ven. Алексей Викторович Фроликов; 15. helmikuuta 1957 Moskova, Neuvostoliitto – maaliskuu 2020) oli jääkiekkoilija, joka pelasi suurimman osan urastaan Neuvostoliiton kansalaisena, mutta edusti Neuvostoliiton hajottua Latviaa.
Ura

Froļikovs aloitti uransa kaudella 1978–79 Moskovan Dynamossa. Kaudeksi 1981–82 hän siirtyi Riian Dynamoon, jossa hän pelasi kevääseen 1989 asti.
Kaudeksi 1989–90 Froļikovs siirtyi Suomen I-divisioonassa pelanneisiin Ässiin yhdessä joukkuetoverinsa Vladimir Durdinin kanssa. Hän osoittautui Ässissä kovaksi hankinnaksi ja valittiin ensimmäiseen tähdistökentälliseen, jossa kaikki muutkin kenttäpelaajat olivat Ässien pelaajia. Froļikovs oli koko I-divisioonassa kuudenneksi paras pistemies (28+53=81) sekä toiseksi eniten syöttöjä antanut pelaaja. Hän oli nostamassa Ässiä takaisin jääkiekon SM-liigaan ja hän pelasi siellä vielä kaksi seuraavaa kautta. Kaudella 1990–91 Froļikovs oli Ässien toiseksi paras pistemies tehoilla 20+26=46. Yhteensä SM-liigassa tuli kahden kauden aikana tehot 30+38=68 87 ottelussa.
Froļikovs aloitti kauden 1992–93 Riian Dynamossa, Venäjän pääsarjassa, mutta palasi kesken kauden takaisin Suomeen ja siirtyi pelaamaan I-divisioonaan Pietarsaaren Centersin riveihin. Hän oli parhaimpia hankintoja heikosti menestyneessä seurassa. Kaudeksi 1994–95 Froļikovs palasi jälleen Riian Dynamoon, jossa hän lopetti uransa. Froļikovs pelasi Neuvostoliiton ja Venäjän pääsarjassa yhteensä 511 ottelua tehden niissä tehot 192+159=351.
Maajoukkue

Froļikovs edusti Neuvostoliittoa alle 20-vuotiaiden MM-kilpailuissa 1977. Hän voitti nuorten maailmanmestaruuden. Froļikovs oli kisojen neljänneksi paras pistemies (6+5=11) Suomen Juha Jyrkkiön (7+4=11) kanssa sekä kolmanneksi paras maalintekijä yhdessä joukkuetoverinsa Igor Romashinin (6+6=12) kanssa.
Kansainvälisellä tasolla Froļikovs edusti myöhemmin myös Latviaa Neuvostoliiton hajottua. Hän pelasi II-divisioonan MM-kilpailuissa 1993 ja I-divisioonan MM-kilpailuissa 1994 Latvian noustua edellisenä vuonna. II-divisioonan MM-kilpailuissa 1993 hän oli Latvian kolmanneksi paras pistemies tehoin 10+9=19 ja sai tehomerkinnän +30.
Aiheesta muualla

Aleksejs Froļikovs Eurohockey.com. (englanniksi)
Aleksejs Froļikovs The Internet Hockey Databasessa (englanniksi)
Aleksejs Froļikovs Elite Prospects. Everysport Media Group AB. (englanniksi)
Vilho Lekman

Rakennusmestari Vilho Lekman
Vilho Lekman (30. maaliskuuta 1872 Helsinki – 26. helmikuuta 1924 Helsinki) oli suomalainen rakennusmestari. Hän kävi taideteollisuuskoulua vuosina 1890–92. Hän on suunnitellut 31 rakennusta Helsingin Katajanokalla, Eirassa sekä Punavuoressa.
Vilho Lekman tuli rakennusalalle jo 15-vuotiaana. Hän harjoitti aluksi piirustusopintoja arkkitehtien Kiseleffin ja Heikelin arkkitehtitoimistossa Helsingissä ja parisen vuotta Helsingin taideteollisuuskoulussa. Päätettyään opintonsa Helsingin teollisuuskoulussa vuonna 1895, hän siirtyi hän rakennuspiirtäjäksi Nyström–Petrelius–Penttilän arkkitehtuuritoimistoon ja oli siellä työssä 12 vuotta. Tämän jälkeen hän toimi itsenäisenä rakennusten suunnittelijana. Hän suunnitteli rakennuksia sekä Helsinkiin että useille paikoille maaseudulla ja menestyi myös arkkitehtuurikilpailuissa. Viimeksi Lekman sai 1. palkinnon tammikuussa 1924  hankolaisen Kiinteistö Oy. Fredin suurehkon liike- ja asuinrakennuksen piirustuskilpailussa.
Lekman osallistui rakennusmestarikunnan yhdistystoimintaan ja oli mukana lukuisissa helgellisissä yhdistyksissä, kuten Vankeinhoitoyhdistyksessä ja Helsingin Kaupunkilähetyksessä.
Katajanokalla sijaitseva Högborg-jugendtalo on Lekmanin suunnittelema.
Urheilupuisto-Jaakonpuisto

| Urheilupuisto-Jaakonpuisto |
| --- | --- |
 Palomäenkatua urheilupuistossa, uimahallin ja Kouvolan yhteislyseon kohdalla
Kaupunki:  Kouvola
Suuralue:  Keskusta
Kaupunginosa:  Kangas
Pienalue nro:  88
Postinumero:  45100 (Kouvola)
Naapurialueet:  Palomäki  Keski-Keskusta  Itä-Kangas  Etelä-Kangas
Urheilupuisto-Jaakonpuisto on Kouvolan kaupungin pienalue Kouvolan keskustan suuralueella, Kankaan kaupunginosassa. Se sijaitsee Kouvolan keskustan länsiosassa ja käsittää Kouvolan urheilupuiston ja Jaakonpuiston alueet. Siellä sijaitsee muun muassa Kouvolan urheilupuisto, Ässätorni, Kouvolan kaupunginteatteri, Kouvolan kansalaisopisto, Kouvolan keskuskirjasto, Jaakonpuisto ja lasten liikennepuisto.
Tämän pienalueen puolella Urheilupuistossa sijaitsee yleisurheilukenttä, pesäpallostadion, Kouvolan jäähalli (Lumon Areena), tenniskenttä, skeittiramppi, keilahalli sekä kuntotalo ja liikuntahalli. Uimahalli ja koulut sijaitsevat Palomäen pienalueella, josta löytyy myös Palomäen mäkikeskus.
Historia

Kouvolan suojeluskunta rakensi vuonna 1921 ampumaradan nykyisen Kouvolan jäähallin päädyn kohdalle siten, että taulut olivat nykyisen Urheilupuiston uimahallin vieressä. Jopa Keski-Suomen rykmentin osasto valmistautui 1930-luvulla ampumaharjoituksiin ampumaradalla. Sotien jälkeen 1950-luvulla ampumarata lopulta purettiin.[lähde? ]
Kouvolan urheilupuistoa
Maatalousmaa

Maatalousmaa on mitä tahansa maata, jota käytetään suoraan maataloudessa.
Suomen Tilastokeskuksen Maankäyttöluokitus 2000:n mukaan maatalousmaan luokkien tunnukset ja nimet ovat:
E	Maatalouden maat
E1	Käytössä oleva maatalousmaa
E11	Pellot
E12	Monivuotiset nurmet ja niityt
E13	Puutarhaviljelmät
E2	Muu maatalouden maa
E21	Käyttämätön maatalousmaa
E22	Maatalouden rakennettu maa
Aiheesta muualla

Kuvia tai muita tiedostoja aiheesta Maatalousmaa Wikimedia Commonsissa
Gints Meija

| Gints Meija |
| --- | --- |

Henkilötiedot
Syntynyt: 4. syyskuuta 1987 (ikä 37) Riika, Latvian SNT, Neuvostoliitto
Kansalaisuus:   Latvia
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  92 kg
Seura
Seura:  HK MOGO
Sarja:  Optibet Hokeja Līga
Pelaajaura
Pääsarjaura:  2004–
Aik. seurat:  SK Riika (Latvia) SK LSPA/Riika (Latvia) HK Riika 2000 (Latvia/BXL) Dinamo-Juniors Riika (BXL) HK Liepājas Metalurgs (BXL) Olimp Riika (Latvia) Black Wings 1992 (ICEHL) HC Vita Hästen (Allsv.) ECDC Memmingen (Saksa3) Dinamo Riika (KHL/Latvia) Ducs d’Angers (Ranska)
Gints Meija (s. 4. syyskuuta 1987 Riika, Latvian SNT, Neuvostoliitto) on latvialainen jääkiekkoilija, joka pelaa kotimaansa pääsarjassa Optibet Hokeja Līga-joukkue HK Mogossa.
Ura > Seuraura

Meija on pelannut lähes koko uransa kotikaupungissaan Riiassa. Hän debytoi Latvian pääsarjassa SK Riian paidassa 17-vuotiaana kaudella 2004–2005. Kaksi seuraavaa kautta Meija pelasi SK LSPA/Riiassa, jonka sisäisen piste-, maali- (Elvis Želubovskisin kanssa) ja syöttöpörssin hän voitti jälkimmäisellä kaudellaan 2006–2007 tehoilla 18+30=48. Meija jakoi koko Latvian liigan pistepörssin kuudennen sijan HK Riika 2000:n Edijs Brahmanisin kanssa. Hän siirtyi itse Riika 2000:n riveihin kaudeksi 2007–2008 ja voitti joukkueen sisäisen pistepörssin tehoilla 18+30=48. Meija jakoi Latvian liigan pistepörssin kymmenennen sijan ASK Ogreen siirtyneen Brahmanisin kanssa. Hän edusti HK Riika 2000:ta kauden aikana myös Continental Cupissa.
Kaudeksi 2008–2009 Meija teki sopimuksen KHL:ssä aloittaneen Dinamo Riian kanssa. Hän pelasi valtaosan kaudestaan Valko-Venäjän Ekstraligaa HK Riika 2000:ssa, jonka paras pistemies ja syöttäjä Meija oli tehoilla 14+18=32. KHL:ssä hän pelasi kauden aikana 18 runkosarjaottelua ilman tehopisteitä. Kaudella 2009–2010 Meija pelasi KHL:ssä 26 runkosarjaottelua tehopistein 1+2=3 ja yhdeksän playoff-ottelua tehopistein 1+1=2. Hän pelasi ison osan kaudestaan myös Ekstraligaa Dinamo-Juniors Riiassa.
Kaudella 2010–2011 Meija pelasi KHL:ssä 26 runkosarjaottelua tehopistein 1+3=4, kunnes Dinamo lähetti hänet tammikuussa 2011 pelaamaan Ekstraligaa latvialaisseura HK Liepājas Metalurgsiin. Maaliskuussa Meija kutsuttiin takaisin Dinamoon, jossa hän pelasi yhden playoff-ottelun. Ensimmäisellä kokonaisella KHL-kaudellaan 2011–2012 hän pelasi 46 runkosarja- ja seitsemän playoff-ottelua tehopistein 3+5=8. Meija edusti Dinamoa kauden aikana myös Spengler Cupissa, jossa joukkue eteni finaaliin, mutta hävisi kuitenkin isäntäjoukkue HC Davosille lukemin 3–2. Huhtikuussa 2012 hän teki kolmivuotisen jatkosopimuksen Dinamon kanssa.
Meija teki kaudella 2012–2013 KHL:n yhden kauden piste-ennätyksensä tehoilla 4+9=13. Hän voitti kauden päätteeksi liigan pudotuspelien ulkopuolelle jääneiden joukkueiden kesken pelatun Nadežda Cupin. Kaudella 2013–2014 Meija pelasi loukkaantumisen vuoksi KHL:n runkosarjassa vain 25 ottelua, mutta kevään 2014 pudotuspeleissä hän oli viidellä osumallaan Dinamon paras maalintekijä ja jakoi sisäisen pistepörssin voiton Lauris Dārziņšin kanssa.
Ura > Maajoukkueura

Meija edusti Latviaa Vancouverin olympiakisoissa 2010 sekä Sotšin olympiakisojen 2014 karsinnoissa. Hän pelasi myös MM-kilpailuissa vuosina 2010, 2011, 2012, 2013, 2014 ja 2016.
Meija pelasi myös alle 20-vuotiaiden MM-kilpailuissa vuosina 2006 ja 2007, joista jälkimmäinen turnaus eteni I-divisioonassa ja päättyi A-lohkon hopeaan. Hän pelasi myös alle 18-vuotiaiden I-divisioonan MM-kilpailuissa vuonna 2005, jolloin Meija voitti B-lohkon hopeaa.
Armands Bērziņš

| Armands Bērziņš |
| --- | --- |

Henkilötiedot
Syntynyt: 27. joulukuuta 1983 (ikä 40) Riika, Latvia
Kansalaisuus:   Latvia
Jääkiekkoilija
Pelipaikka:  keskus-/laitahyökkääjä
Maila:  vasen
Pituus:  191 cm
Paino:  103 kg
Seura
Seura:  Kompanion-Naftohaz
Sarja:  PHL
Pelaajaura
Pääsarjaura:  2002–
Aik. seurat:  Prizma Riika (LHL), Riika 2000 (LHL/BXL), Louisiana IceGators (ECHL), Wheeling Nailers (ECHL), Vsetínská Hokejová (ČEL), Jestřábi Prostějov (CZE2), HK Nitra (SloEL), Dinamo Riika (KHL)  Dinamo-Juniors Riika (BXL), HPK (SM-liiga)   Junost Minsk (Ekstraliga)
NHL-varaus:  155. varaus, 1999 Minnesota Wild
Armands Bērziņš (s. 27. joulukuuta 1983 Riika, Latvian SNT, Neuvostoliitto) on latvialainen jääkiekkoilija, pelipaikaltaan keskushyökkääjä. Isokokoinen Bērziņš ampuu vasemmalta.